Innoluxin valaisimet valmistetaan erilaisista materiaaleista, mutta jokainen valaisin kestää tavanomaista käsittelyä. Voit siis rauhassa puhdistaa ja ylläpitää valaisimien puhtautta. Valtaosa Innolux-valaisimien ulkopinnoista kestää hyvin nihkeäpyyhintää miedoilla pesuaineilla. Miedolla pesuaineella tarkoitetaan tässä kontekstissa pesuaineita, joiden PH-arvo on 6–9. Huomioithan valaisimen pintaa puhdistaessa, ettet käytä hankaavia pesuaineita tai hankaavaa siivousliinaa, ettei valaisimen pinta naarmuunnu.Akryyli: Akryylisellä pinnalla voit hyödyntää jo kaapistasi löytyviä kotitalouskäyttöön tarkoitettuja yleispuhdistusaineita, joiden PH arvo on 6–9 välissä. Huomioi, että akryyli on helposti naarmuuntuva materiaali, valitse siis pesuaineeksi sellainen aine, joka ei hankaa. Akryylisen Innolux-valaisimen, esimerkiksi Kuplat-valaisimen, puhdistat helpoiten miedolla astianpesuaineliuoksella tai kokonaan ilman pesuainetta. Käytä pyyhkimiseen nihkeää siivousliinaa, esimerkiksi mikrokuituliinaa. Pölyhuiskulla poistat helpoiten pölyt valaisimesta.Lasi: Lasivalaisimien puhdistaminen tapahtuu samalla tavalla kuin akryylista tehdyn valaisimen puhdistus. Voit käyttää lasivalaisimen puhdistamiseen esimerkiksi mietoa asianpesuaineliuosta. Pölyt pyyhit helpoiten pölyhuiskulla valaisimen päältä.Aito messinki: Innoluxin messinkivalaisimet ovat pinnoitettuja, jolloin ne voi puhdistaa lämpimässä miedossa pesuainevedessä kostutetulla ja nihkeäksi puristetulla siivousliinalla. Vältä sellaisia pesuaineita, jotka hankaavat. Hankaavat aineet vaurioittavat valaisimen pintaa. Valaisinta ei saisi kiillottaa tai hangata liikaa, sillä se poistaa pinnoitusta. Pinnoituksen kulumisen seurauksena valaisimen pinta voi tummua tai värjääntyä.Muut metallit: Metalleista valmistetut Innolux-valaisimet ovat pinnoitettuja ja kestävät tämän ansiosta käsittelyä. Tällaisesta materiaalista valmistetun valaisimen voit pyyhkiä nihkeällä puhdistusliinalla, joka on kastettu mietoon pesuaineseokseen, jonka PH-arvo on minimissään 6 ja maksimissaan 9. Liian voimakas kiillottaminen tai hankaaminen voi kuitenkin poistaa pinnoituksen, ja pinta saattaa tämän seurauksena tummua tai värjäytyä. Pesuainetta valitessa on syytä huomioida se, ettei aine, jota käytetään, ole hankaava eikä siivousliina liian karkea.Aito nahka: Innolux-valaisimissa käytetty aito nahka ikääntyy kauniisti ja saa ajan myötä upean patinan. Innolux-valaisimissa käytetyt nahkaiset osat ovat kasviparkittuja. Kosketa valaisimen nahkavartta tai muuta nahkaosaa ainoastaan puhtain käsin. Nahan käsittelyyn, hoitamiseen ja pudistukseen tulee käyttää vain sille sopivaa nahanhoitoainetta, jotta nahka säilyy hyvässä kunnossa. Ota huomioon, että myös nahanhoitoaineet saattavat tummentaa nahan pintaa.